Desert Rose

«Desert Rose» (), բրիտանացի ռոք երաժիշտ Սթինգի երգը նրա «Brand New Day» ալբոմից։ Երգն ընդգրկվել է UK Singles Chart-ի լավագույն 20-յակում՝ զբաղեցնելով 15-րդ տեղը, և Billboard Hot 100-ում (17 հորիզոնական), հաջողությունների է հասել Շվեյցարիայում և Իտալիայում։ Ռուսաստանում Եվրոպա Պլյուս շքերթում 2000 թվականի տվյալներով զբաղեցրել է 5-րդ հորիզոնականը։ 

Սինգլն իրենից ներկայացնում է Սթինգի և ալժիրցի ռաի երգիչ Շեբ Մամիի զուգերգը։

Պատմություն 
Երգն ստեղծելիս Սթինգը ոգեշնչվել է Ֆրենկ Հերբերտի «Ավազաբլուր» վեպով, որի մեծ երկրպագու էր, ինչպես խոստովանել է ինքը երգիչը։ Կարևոր դեր է խաղացել նաև այն փաստը, որ վեպի 1984 թվականի էկրանավորման ժամանակ Սթինգը խաղացել է կերպարներից մեկին։

Թեմա 
CNN-ին տված հարցազրույցում երգիչն ասել է, որ «Desert Rose»-ը կարոտի, անձկության մասին է՝ սիրային, փիլիսոփայական, ցավոտ կարոտի, հրաշքի սպասման»։

Տեսահոլովակ 
2000 թվականին թողարկվել է երգի տեսահոլովակը և անմիջապես ճանաչում ձեռք բերել։ Սյուժեն հետևյալն է. սևազգեստ և սև դիմակով կին վարորդը Jaguar S-type-ով Սթինգին տանում է Մոհավի անապատով, այնուհետև Լաս Վեգասով։ Ճանապարհին Սթինգը խցիկով նկարում է բնանկարները։ Ճանապարհից հոգնելով՝ նա քնում է։ Երազում տեսնում է, որ մտնում է գիշերային ակումբ, բեմ է բարձրանում և Շեբ Մամիի հետ երգում է։

Տեսահոլովակի թողարկումից հետո Սթինգի մենեջերը Jaguar-ին համագործակցություն է առաջարկել։

Հիթ շքերթներ

Ծանոթագրություններ

Արտաքին հղումներ 
 Երգի տեքստը Text-you կայքում
 
 

2000 սինգլներ
Սթինգի երգեր
Զուգերգեր